32004D0807
L 354/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 ноември 2004 година
за изменение на Решение 97/252/ЕО по отношение на включването на предприятия от Русия във временния списък с предприятия от трети страни, от които на държавите-членки се разрешава да внасят мляко и млечни продукти за консумация от човека
(нотифицирано под номер C(2004) 4445)
(текст от значение за ЕИП)
(2004/807/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи дручерупчести мекотели (1), и по-специално член 2, параграф 4 от него,
като има предвид, че:
(1)
Решение 97/252/ЕО на Комисията от 25 март 1997 г. относно съставяне на временни списъци на предприятия от трети страни, от които държавите-членки разрешават вноса на мляко и млечни продукти за консумация от човека (2) установява временни списъци с предприятията от трети страни, от които държавите-членки имат право да осъществяват внос на мляко и млечни продукти за консумация от човека.
(2)
Русия е предоставила списък с предприятията, които произвеждат мляко и млечни продукти за консумация от човека, за които отговорните институции потвърждават, че съответстват на правилата на Общността.
(3)
Съответно тези предприятия трябва да бъдат включени в списъците, определени в Решение 97/252/ЕО.
(4)
Вносът от тези предприятия трябва да бъде подложен на ограничени физически проверки съгласно Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3).
(5)
Решение 97/252/ЕО следва съответно да се измени.
(6)
Мерките, определени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/252/ЕО се изменя в съответствие с приложението към настоящото решение.
Член 2
Настоящото решение се прилага от 3 декември 2004 г.
Член 3
Адресати на настоящото решение са държавите-членки.
Съставено в Брюксел на 29 ноември 2004 година.